CELEX: 32013R0913
Language: sl
Date: 2013-09-23 00:00:00
Title: Uredba Komisije (EU) št. 913/2013 z dne 23. septembra 2013 o spremembi Priloge II k Uredbi (ES) št. 1333/2008 Evropskega parlamenta in Sveta glede uporabe sladil v nekaterem sadju in zelenjavi  Besedilo velja za EGP

24.9.2013   
            
            
               SL
            
            
               Uradni list Evropske unije
            
            
               L 252/11
            
         UREDBA KOMISIJE (EU) št. 913/2013
   z dne 23. septembra 2013
   o spremembi Priloge II k Uredbi (ES) št. 1333/2008 Evropskega parlamenta in Sveta glede uporabe sladil v nekaterem sadju in zelenjavi
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 1333/2008 Evropskega parlamenta in Sveta z dne 16. decembra 2008 o aditivih za živila (1) in zlasti člena 10(3) Uredbe,
   ob upoštevanju naslednjega:
   
               (1)
            
            
               Priloga II k Uredbi (ES) št. 1333/2008 določa seznam Unije aditivov za živila, odobrenih za uporabo v živilih, in pogoje njihove uporabe.
            
         
               (2)
            
            
               Navedeni seznam se lahko spremeni v skladu s postopkom iz Uredbe (ES) št. 1331/2008 Evropskega parlamenta in Sveta z dne 16. decembra 2008 o vzpostavitvi skupnega postopka odobritve za aditive za živila, encime za živila in arome za živila (2).
            
         
               (3)
            
            
               V skladu s členom 3(1) Uredbe (ES) št. 1331/2008 se lahko seznam Unije aditivov za živila na pobudo Komisije ali na podlagi zahtevka posodobi.
            
         
               (4)
            
            
               9. maja 2012 bil predložen zahtevek za dovoljenje za uporabo sladil v vseh proizvodih, ki spadajo v podkategorijo živil 04.2.5.3 „Drugi podobni sadni in zelenjavni namazi“ Priloge II k Uredbi (ES) št. 1333/2008. Ta podkategorija vključuje sadne in zelenjavne namaze, podobne džemom, želejem in marmeladam, kakor so opredeljeni v Direktivi Sveta 2001/113/ES z dne 20. decembra 2001 o sadnih džemih, želejih, marmeladah in sladkani kostanjevi kaši, namenjeni za prehrano ljudi (3). Zahtevek je bil pozneje dostopen državam članicam v skladu s členom 4 Uredbe (ES) št. 1331/2008.
            
         
               (5)
            
            
               Direktiva Sveta 2001/113/ES opisuje in opredeljuje džeme, želeje in marmelade. Sadni in zelenjavni namazi, podobni džemom, želejem in marmeladam, ki spadajo v podkategorijo živil 04.2.5.3, lahko vsebujejo sestavine, razen tistih, navedenih v Prilogi II Direktive 2001/113/ES (npr. vitamini, minerali in arome).
            
         
               (6)
            
            
               Priloga II k Uredbi (ES) št. 1333/2008 je odobrila uporabo naslednjih sladil: acesulfama K (E 950), ciklamne kisline ter njenih natrijevih in kalcijevih soli (E 952), saharina ter njegovih natrijevih, kalijevih in kalcijevih soli (E 954), sukraloze (E 955), neohesperidina DC (E 959) in steviol glikozidov (E 960) v džemih, želejih in marmeladah z zmanjšano energijsko vrednostjo, kot tudi v drugih podobnih sadnih namazih, kot so namazi z zmanjšano energijsko vrednostjo ali brez dodanega sladkorja na osnovi suhega sadja.
            
         
               (7)
            
            
               Razširitev uporabe navedenih sladil na vse druge podobne sadne in zelenjavne namaze z zmanjšano energijsko vrednostjo bo omogočila njihovo uporabo na podoben način kot pri džemih, želejih in marmeladah z zmanjšano energijsko vrednostjo.
            
         
               (8)
            
            
               Ker se sadni in zelenjavni namazi uporabljajo kot alternativa za džeme, želeje in marmelade, uporaba sladil v navedenih namazih ne bo povzročila dodatne izpostavljenosti potrošnikov in zato ne predstavljajo tveganja za varnost.
            
         
               (9)
            
            
               V skladu s členom 3(2) Uredbe (ES) št. 1331/2008 se mora Komisija za posodobitev seznama Unije aditivov za živila iz Priloge II k Uredbi (ES) št. 1333/2008 posvetovati z Evropsko agencijo za varnost hrane, razen če zadevna posodobitev ne vpliva na zdravje ljudi. Ker razširitev uporabe acesulfama K (E 950), ciklamne kisline ter njenih natrijevih in kalcijevih soli (E 952), saharina ter njegovih natrijevih, kalijevih in kalcijevih soli (E 954), sukraloze (E 955), neohesperidina DC (E 959) in steviol glikozidov (E 960) na vse druge podobne sadne in zelenjavne namaze z zmanjšano energijsko vrednostjo pomeni posodobitev navedenega seznama, ki ne bo imela učinka na zdravje ljudi, se Komisiji ni treba posvetovati z Evropsko agencijo za varnost hrane.
            
         
               (10)
            
            
               Prilogo II k Uredbi (ES) št. 1333/2008 bi bilo zato treba ustrezno spremeniti.
            
         
               (11)
            
            
               Ukrepi iz te uredbe so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO UREDBO:
   Člen 1
   Priloga II k Uredbi (ES) št. 1333/2008 se spremeni v skladu s Prilogo k tej uredbi.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 23. septembra 2013
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 354, 31.12.2008, str. 16.
   
      (2)  UL L 354, 31.12.2008, str. 1.
   
      (3)  UL L 10, 12.1.2002, str. 67.
   
      PRILOGA
      Del E Priloge II k Uredbi (ES) št. 1333/2008 se spremeni:
      
                  1.
               
               
                  Vnos v podkategoriji živil 04.2.5.3 „Drugi podobni sadni in zelenjavni namazi“ za E 950 se nadomesti z naslednjim:
                  
                               
                           
                           
                              „E 950
                           
                           
                              acesulfam K
                           
                           
                              1 000
                           
                           
                               
                           
                           
                              samo sadni in zelenjavni namazi z zmanjšano energijsko vrednostjo ter namazi na osnovi suhega sadja z zmanjšano energijsko vrednostjo ali brez dodanega sladkorja“
                           
                        
            
                  2.
               
               
                  Vnosi v podkategoriji živil 04.2.5.3 „Drugi podobni sadni in zelenjavni namazi“ za E 952, E 954, E 955, E 959 in E 960 se nadomestijo z naslednjimi:
                  
                               
                           
                           
                              „E 952
                           
                           
                              ciklamna kislina ter njene natrijeve in kalcijeve soli
                           
                           
                              500
                           
                           
                              (51)
                           
                           
                              samo sadni in zelenjavni namazi z zmanjšano energijsko vrednostjo ter namazi na osnovi suhega sadja z zmanjšano energijsko vrednostjo ali brez dodanega sladkorja
                           
                        
                               
                           
                           
                              E 954
                           
                           
                              saharin ter njegove natrijeve, kalijeve in kalcijeve soli
                           
                           
                              200
                           
                           
                              (52)
                           
                           
                              samo sadni in zelenjavni namazi z zmanjšano energijsko vrednostjo ter namazi na osnovi suhega sadja z zmanjšano energijsko vrednostjo ali brez dodanega sladkorja
                           
                        
                               
                           
                           
                              E 955
                           
                           
                              sukraloza
                           
                           
                              400
                           
                           
                               
                           
                           
                              samo sadni in zelenjavni namazi z zmanjšano energijsko vrednostjo ter namazi na osnovi suhega sadja z zmanjšano energijsko vrednostjo ali brez dodanega sladkorja
                           
                        
                               
                           
                           
                              E 959
                           
                           
                              neohesperidin DC
                           
                           
                              50
                           
                           
                               
                           
                           
                              samo sadni in zelenjavni namazi z zmanjšano energijsko vrednostjo ter namazi na osnovi suhega sadja z zmanjšano energijsko vrednostjo ali brez dodanega sladkorja
                           
                        
                               
                           
                           
                              E 960
                           
                           
                              steviol glikozidi
                           
                           
                              200
                           
                           
                              (60)
                           
                           
                              samo sadni in zelenjavni namazi z zmanjšano energijsko vrednostjo ter namazi na osnovi suhega sadja z zmanjšano energijsko vrednostjo ali brez dodanega sladkorja“